Rajmund i Julka (ang. "Romeo and Juliet") to je dramat ôd angelskigo dramaturga Williama Shakespearea ze 1597 roku. Na ślōnskõ gŏdkã dramat przełożyła Anna Myszyńska we 2004 roku. Fabuła. Dramat przedstawia ôstuda dwōch familiji, kerych czōnki zakochujōm sie we sobie. Julka Kapulewicz (ôryg. Julia Capuletti) i Rajmund Montlik (ôryg. Romeo Montecchi) poznajōm sie na balu we dōma Kapulewiczōw i dochodzi już do piyrszych kuskōw. Dalszego dnia pobiyrajōm sie we cyli fatra Laurentego. „Rajmund i Julka” pokazuje miyłowanie dwōch nastolatkōw (Julka mŏ 14 lŏt), jejich dojzdrzywanie społym z tympym akcyje, pomŏtlane trefiyniŏ jak tyż dziwacki zbieg ôkoliczności. Kōńczy sie na śmierci ôbu ôsōb bez ajnfachowe niyporozumiynie. „Rajmund i Julka” to dzieło perfekt, autōr ukazuje we nim siyłã jakõ mŏ miyłowanie, jak potrefi zmiynić nastolatkōw we ôsoby majoryntne duchowno i we połni świadōme swojich czynōw. Zdeterminowane, by mōc połōnczyć sie z ôbiektym swojich westchniyń. "Romeo and Juliet" we Wikisource